ตื่นนอนตอนเช้าเจ็บระหว่างตำแหน่งนิ้วโป้งและนิ้วชี้เท้าขวาถัดเข้ามาประมาณ 1.5 นิ้วทุกเช้าตอนเหยียบพื้นค่ะไม่ทราบเกิดจากอะไรค่ะ
สวัสดีค่ะ อาการตื่นนอนมาแล้วเจ็บระหว่างตำแหน่งนิ้วโป้งและนิ้วชี้เท้าขวาตอนที่ลงเหยียบพื้นนั้น น่าจะเป็นอาการของเส้นเอ็นที่เท้าอักเสบได้มากที่สุด สาเหตุอื่นๆเช่น ปวดจากกล้ามเนื้อ ปวดจากกระดูกหักหรือเคลื่อนซึ่งมักเกิดตามหลังการเกิดอุบัติเหตุที่มีการกระแทกรุนแรงเส้นเอ็นบริเวณฝ่าเท้าอักเสบเป็นภาวะที่พบได้ค่อนข้างบ่อย มักเป็นมากช่วงลงน้ำหนักเดินในช่วงเช้าของวัน คือพอตื่นนอนลงมาเดินมักจะปวด เดินไปซักพักอาจจะดีขึ้นได้ หรืออาจเกิดตามหลังการออกกำลังกาย การเดินหรือยืนนานๆ เป็นต้นการรักษาคือการใช้ยาแก้ปวด หรือการฉีดสเตียรอยด์เฉพาะที่ภายใต้การดูแลของแพทย์เพื่อลดอาการอักเสบ ร่วมกับการลดน้ำหนัก และลดการออกกำลังกายหนักๆ ฝึกยืดเหยียดกล้ามเนื้อ และควรเลือกรองเท้าที่มีส้นนุ่ม ๆ รับกับส้นและฝ่าเท้าได้ดีร่วมด้วย ถ้ามีอาการเป็นมากจนรบกวนการใช้ชีวิต เป็นเรื้อรัง ควรไปพบแพทย์เพื่อตรวจเพิ่มเติม